**Cheek to Cheek Tour** הוא סיבוב ההופעות המשותף הראשון של הזמרים האמריקאים ליידי גאגא וטוני בנט שקידם את אלבומם המשותף "Cheek to Cheek" משנת 2014. הסבב, אשר החל בשתי הופעות בקזינו "Cosmopolitan of Las Vegas" בלאס וגאס ב-30 בדצמבר 2014, כלל סך הכל כ-36 מופעים ברחבי אירופה וצפון אמריקה עד 1 באוגוסט 2015.

הופעות רבות מתוך סיבוב ההופעות בוצעו כחלק מפסטיבלי מוזיקה בהם פסטיבל רביניה, פסטיבל הג'אז בקופנהגן, פסטיבל הג'אז בים הצפוני, ופסטיבל הג'אז של ג'נט. ביציאתו זכה לביקורות משבחות על ידי המבקרים אשר תיארו את גאגא ובנט כמי "שמחקו את העשורים המפרידים ביניהם" לצד תיאורה של גאגא כמי "שנולדה לביצוע שירים מספר השירים האמריקאי הגדול" ובנט "כסולן חזק ללא מאמץ". בסיומו, המגזין ניו יורק דירג את "Cheek to Cheek Tour" כסיבוב ההופעות במקום הראשון ברשימת עשרת הסבבים המובילים של שנת 2015, בעודו מרוויח 15.3 מיליון דולר הכנסות עם נוכחות של כ-176,267 אוהדים.

רקע
---

בספטמבר 2012 אישר זמר הג'אז האמריקאי טוני בנט בראיון למגזין ה"רולינג סטון" כי הוא יקליט ויוציא אלבום ג'אז יחד עם הזמרת ליידי גאגא. ב-29 ביולי 2014, הצמד הופיע בתוכנית, *Today* כדי להודיע רשמית על שיתוף הפעולה שלהם, שכותרתו *Cheek to Cheek*, עם תאריך שחרורו בארצות הברית לתאריך 23 בספטמבר 2014. בעקבות ההודעה על שחרורו, נערך מיני קונצרט בתיאטרון רוז של מרכז לינקולן לאמנויות הבמה שלאחר מכן יצאה כדי וי די ב-20 בינואר 2015 ושודרה ב-24 באוקטובר 2014 בשם, "!Tony Bennett and Lady Gaga: Cheek to Cheek Live". באותה תקופה, סיימה גאגא את סיבוב ההופעות הרביעי שלה, "ArtRave: The Artpop Ball" שתמך באלבום האולפן השלישי שלה, *Artpop* משנת 2013 שהסתיים ב-24 בנובמבר 2014.

לאחר שקידם את *Cheek to Cheek* בהופעות בטלוויזיה, פרסומות וקמפיינים, והופעות חיות, הצהיר בנט כי הוא וגאגא יצאו לסבב הופעות משותף שיכלול פסטיבלי ג'אז בשנת 2015. לדבריו, "גאגא עייפה מלהופיע במקומות ענקיים, והיא רוצה להופיע עם הסבב במקומות קטנים יותר במשך שלושה-ארבעה ימים לפחות, או במשך שלושה-שישה שבועות". בנט גם הוסיף כי הוא רגיל לנגן באולמות מוזיקה אקוסטיים ובתיאטרונות מצומצמים ולכן גאגא נענתה לאפשרות זו.

גאגא ובנט בשנת 2015 בסבב בניו יורק בביצוע השיר, "Let's Face the Music and Dance"
### פיתוח

בערב השנה האזרחית החדשה 2014, הצמד התחיל את סבב ההופעות בהופעתם בקזינו "Cosmopolitan of Las Vegas" בלאס וגאס. מאוחר יותר הופיעו יחד בטקס פרסי גראמי ה-57 אשר בסיומו הודיעו על הופעה בתיאטרון וילטרן בלוס אנג'לס, מופעים נוספים נקבעו בשנת 2015, כולל תאריך באולם הוליווד בול ב-30 במאי, רויאל אלברט הול בלונדון ב-8 ביוני, ורדיו סיטי מיוזיק הול בניו יורק ב-19 ביוני. מופעים רבים ממופעי הסבב היו בפסטיבלי מוזיקה בהם, פסטיבל רביניה, פסטיבל הג'אז של קופנהגן, פסטיבל הג'אז בים הצפוני ופסטיבל הג'אז של ג'נט. מלבד ההופעות המתוכננות, הצמד הופיע גם בקונצרט הצדקה של הארגון "WellChild" אשר תומך בתושבים בבתי חולים ומשפחותיהם בלונדון, לצד הופעה במלון פלאזה בניו יורק, ובמופע גיוס תרומות לתמיכה בקמפיין הנשיאותי של המועמדת לנשיאות ארצות הברית הילרי קלינטון.

### במה וסטייל

למופעי הסבב, הבמה עוטרה בצורה פשוטה עם וילונות קריסטל בלבד, גאגא הולבשה בשמלות מהספיישל "PBS" עם מספר שינויים במהלכו. מעצב השמלות שלה, ברנדון מקסוול הסביר שהוא וצוותו עשו את ארון הבגדים עבור הרקדנים וגאגא אשר לקחו תחילה הפניות מהבמאי רוברט וילסון בנוגע לתפאורה ולעיצובי התאורה. לאחר מכן הצוות התחיל בשמונה מתלים מלאים של בגדים, בין 200 ל-300 שמלות, ולאחר מכן בחר בשמונה תלבושות לתצוגה, יחד עם אביזריו. בין המעצבים ששימשו לתלבושות הסבב נמנים רוברטו קוואלי, מייקל קוסטלו, מתייה מיראנו, ולנטינו וכן דייוויד סמואל מנקס, שיצר את סרבל העור. גאגא אמרה כי רצתה תחפושות עם צבעי צהבהב או טורקיז ושמלות זורמות, חגורות באמצע, מקסוול דאג להבטיח שהשמלות לא יהיו צמודות מדי באזור בטנה, כדי שלא יקשה עלייה לשיר במהלכו. סנדלים סופקו על ידי בריאן אטווד, סטיוארט ויצמן וסופיה וובסטר, לצד זוג מגפיים עוצבו על ידי ג'וזפה זנוטי. הם יצרו נעליים בהתאמה אישית שגרמו לגאגא להראות גבוה משמעותית ולנוע בחופשיות בשמלות הארוכות. גאגא עצמה שינתה את אחת משמלות הלטר, וציינה אותה כ-"שמלה עירומה". במהלך הסבב ליוותה את בנט מקהלת "רביעיית טוני בנט" (הכוללת את מייק רנזי) וגאגא עם "חמישיית בריאן ניומן".

ביקורת
------

"Cheek to Cheek Tour" זכה ביציאתו לביקורות משבחות על ידי מבקרי המוזיקה. מארק גרייזר ממגזין *Variety* כינה את ליידי גאגא וטוני בנט "פרטנרים לריקוד מושלם". הוא התרשם משירתם, וקבע כי הקונצרט היה "יעיל להפליא להפגין את כישרונותיהם של שני האמנים על במה המעוטרת בפשטות בווילונות משובצים בדולח". הכתב מרק אדמס מהעיתון *Las Vegas Weekly* ואמר כי "כל הופעה הייתה ללא רבב". הוא החמיא לשירתם של הצמד וציין כי "שני הכוכבים עשויים להיות זה מזה עשרות שנים, אבל שניהם נמצאים בראש המשחק שלהם עכשיו". אדמס סיכם את ביקורתו באומרו "זה נראה כמו זיווג מוזר. אבל כל מי ששמע את שני אנשי המקצוע האמיתיים האלה שרים יחד יודע שזה פשוט עובד". אשלי לי ממגזין *The Hollywood Reporter* הגדירה את הקונצרט באומרה כי "בנט חזק ללא מאמץ וגאגא מרוסנת בכבוד למערך סטנדרטים דקדנטי". בביקורת בעיתון *Vancouver Sun* נאמר על סבב ההופעות כי "הצמד מאיר את תיאטרון המלכה אליזבת" אשר שיבח את הופעתה של גאגא על הבמה וקרא ל-"בדרן נולד".

גאגא מבצעת גרסת כיסוי לשיר "La Vie en rose" של הזמרת הצרפתייה אדית פיאף משנת 1947סטיוארט דרדין מהעיתון היומי *The Seattle Times* כתב בביקורתו כי "אף על פי שהשירה של בנט וגם השירה של גאגא לא היו מושלמות, הופעות הסולו שלהם היו ראויות לשבח". הוא גם הבחין בתגובה החיובית מצד הקהל והוסיף כי "אם היו עוד תשואות עומדות, היית יכול לטעות את המופע כשיעור אירובי עבור לבושים היטב". המבקר ג'ים הרינגטון כתב לאתר החדשות *The Mercury News* כי מצא שהופעות הסולו מושכות יותר, והוסיף כי אף על פי שגאגא הוסיפה "גורם הלם" לקונצרט, היה לה שירה ראויה לשבח שתהיה בקנה אחד עם בנט. דני דירקטו מהמגזין הטלוויזיוני *Entertainment Tonight* סיקר את הופעתם באולם הוליווד בול ושיבח את כל הקונצרט ואת יכולות השירה של הצמד ואמר כי "גאגא נולדה בשביל לבצע שירים מספר השירים האמריקאי הגדול, ובנט הוא אוצר לאומי שהקריירה שלו משתרעת על פני שישה עשורים ועדיין יש לו את זה". בסיומו הוסיף ואמר, "שני אלה הם העסקה האמיתית". לעומת זאת, בארי ברכייזן מעיתון קליפורניה *Orange County Register* נתן משוב שלילי על המופע ואמר כי יכולת השירה של גאגא מרוסנת ומחלקותיה בטרם עת מהבמה להחלפת תלבושות מסיחות את תשומת הלב, "זה הרבה יותר מתסכל בהתחשב בזרקורי הסולו שלה שהיו הבולטים של הערב, והדגישו את ההפרעות העומדות שכמעט נוקשו שזכה בנט", הוסיף.

ב-9 ביולי 2015 באולם "Royal Albert Hall" בלונדון, נאלצו גאגא ובנט לבטל המופע בשל מחלתו של בנט בשפעת. ניל מקורמיק מהדיילי טלגרף, דירג את הסבב עם ארבעה מתוך חמישה כוכבים בעודו מחמיא למערכת היחסים הקרובה בין בנט לגאגא, והאמין שהקול שלהם משמעותי ביותר בעיקר "בבלדות עמוקות כמו "Nature Boy". קרוליין סוליבאן ממגזין הגרדיאן דירגה את המופע בכך ששיבחה את ביצועי השירים, "I Can't Give You Anything But Love", "I Won't Dance", "La Vie en rose" אותם כינתה "כרגעי השיא של המופע". את אותו דירוג העניק לודוביק האנטר טילני מהעיתון היומי *Financial Times* שהחמיא לשירתו של בנט אך הרגיש שהופעות הסולו של גאגא "גנבו את ההצגה". סטיבן הולדן מעיתון הניו יורק טיימס נתן ביקורת חיובית בכתיבתו על המופע, ושיבח את קולם ואת התפתחות הסבב. הוא גם הבחין בהבדל בין המופיעים על הבמה, ובמיוחד את "קולה הבהיר של גאגא ווסגנון הסולן הבוגר של מר בנט". בביקורת חיובית נוספת, הווארד רייך משיקגו טריביון הצהיר כי "בנט וגאגא מחקו את העשורים המפרידים ביניהם". ג'ו לינץ ממגזין הבילבורד העניק דירוג של 4 כוכבים עבור הופעות הקול הבולטות של גאגא ובנט. הוא שיבח את גרסות הכיסוי של גאגא לשירים "Bang Bang" ו-"La Vie en Rose" ותיאר אותה כ-"נדהמת". "Cheek to Cheek Tour" דורג במקום הראשון ברשימת עשרת סיבובי ההופעות הטובים ביותר לשנת 2015 של המגזין ניו יורק.

קבלה מסחרית
-----------

ג'סי לורנס מעיתון פורבס דיווחה כי היה ביקוש רב לכרטיסים, מה שהוביל לתאריכים נוספים שנוספו לסבב מאוחר יותר, היא גם ציינה כי לקונצרטים היה מחיר כרטיס גבוה בהרבה מהממוצע, במיוחד בשווקים המשניים. שני התאריכים הראשונים שלו נמכרו מיד, עם ביקוש גבוה בעוד שהמחיר הממוצע בשוק המשני להופעות הסילבסטר בצ'לסי היה מעל 1,000 דולר עם מחיר כניסה של 329 דולר לכמות כרטיסים מוגבלת. הקונצרט של סוף השנה היה ההופעה היקרה ביותר בלאס וגאס, עם כרטיסים בממוצע של כ-647.58 דולר ומחיר הכניסה החל מ-239 דולר. מחירו של המופע בלוס אנג'לס בתיאטרון "The Wiltern" היה כ-297.64 דולר בממוצע על פני כמה מאות כרטיסים זמינים. לאחר מכן שוב בהופעות בניו יורק, אזלו כל הכרטיסים במהרה למעט המושבים בשורה הראשונה, מה שהוביל לתאריך שלישי נוסף בעיר ב-22 ביוני 2015. מצב דומה התרחש כאשר כרטיסים הועמדו למכירה לקונצרט שלהם ב-8 ביוני באולם רויאל אלברט הול בלונדון, מה שמוביל לתאריך נוסף שהיתווסף ל-9 ביוני. הכרטיסים להופעות בין 26–27 ביוני בפסטיבל רביניה אזלו גם לפני שהיו זמינים לקהל הרחב.

גאגא ובנט במהלך "Cheek to Cheek Tour" ב-2015במאמר אחר של עיתון פורבס כתב לורנס כי יש ביקוש "מסיבי" לכרטיסים בשוק המשני להופעות של רדיו סיטי מיוזיק הול. על פי "TiqIQ", המחיר המשני הממוצע היה 380.83 דולר כאשר הכרטיסים הזולים במחיר של 143 דולר ובכך היו לכרטיסים עם המחיר המשני היקרים ביותר בסבב בארצות הברית. המחיר הממוצע הכולל עלה ב-50.5% בכל 24 התאריכים במדינה, ועמד על כ-252.91 דולר. בהמשכו של "Cheek to Cheek Tour" לורנס כתב על המופע במרכז האירועים "Borgata" באטלנטיק סיטי, בו הייתה עלות הכרטיסים בממוצע של כ-406.90 דולר ומחיר הכניסה היה מ-220 דולר. ככל שהתקרב הסבב לתאריכי הופעותיו האחרונים, יותר ויותר הופעות נוספות נמכרו ב-100% כאשר המחירים הממוצעים בתאריכים ובמקומות הנותרים עמדו על 213.58 דולר.

ברשימת 100 סיבובי ההופעות המובילים בעולם של "Pollstar" בשנת 2015, הכתיר את הסבב המשותף במקום ה-69 עם סך של כ-13.1 מיליון דולר הכנסות מתוך 13 מופעים שונים בהן נכחו כ-146,795 אוהדים. ברשימת סוף שנת המגזין, "Cheek to Cheek Tour" הוצב במקום ה-71 במצעד 200 סבבי ההופעות המובילים בצפון אמריקה לשנת 2015. בסיומו, הכניס כ-15.3 מיליון דולר מתוך כ-27 הופעות עם קהל של כ-176,267 אוהדים.

### "!Tony Bennett and Lady Gaga: Cheek to Cheek Live"

לצד סיבוב הופעות המשותף בין גאגא ובנט יצא גם די וי די של הופעתם ב-24 באוקטובר 2014 באולם האירועים, "Jazz at Lincoln Center" בניו יורק בשם "!Tony Bennett and Lady Gaga: Cheek to Cheek Live" ביציאתו, נכנס לכ-10 מצעדי די וי די שונים ברחבי העולם והגיע לעשרת המובילים באיטליה, בצרפת, בבריטניה, באוסטריה ובאוסטרליה, ולמקום הראשון בבלגיה (ולוניה) ובמצעד הבילבורד בארצות הברית. בנוסף, העומד בטקס פרסי האמי ה-67 לפרס ספיישל הבידור בפריים טיים יוצא מן הכלל.

פרסים ומועמדויות
----------------

| שנה | טקס | קטגוריה | תוצאה | מקור |
| --- | --- | --- | --- | --- |
| 2015 | פרסי האתר של בילבורד | סיבוב ההופעות הטוב ביותר | **מועמדות** |  |
| פרסי האמי | ספיישל בידור בפריים טיים יוצא מן הכלל (DVD) | **מועמדות** |  |

רשימת שירים
-----------

להלן רשימת השירים שבוצעו במהלך סיבוב ההופעות:

1. "Anything Goes"
2. "Cheek to Cheek"
3. "They All Laughed"
4. "Stranger in Paradise" / "Sing, You Sinners" (בביצוע בנט)
5. "Nature Boy"
6. "The Good Life" (בביצוע בנט)
7. "(Bang Bang (My Baby Shot Me Down" (בביצוע גאגא)
8. "Bewitched, Bothered and Bewildered" (בביצוע גאגא)
9. "Firefly"
10. "Smile" / "When You're Smiling" (בביצוע בנט)
11. "For Once in My Life" (בביצוע בנט)
12. "I Won't Dance"
13. "The Lady's in Love with You"
14. "In My) Solitude)"
15. "I Can't Give You Anything But Love"
16. "Lush Life" (בביצוע גאגא)
17. "I've Got the World on a String" / "In the Wee Small Hours of the Morning" (בביצוע בנט)
18. "How Do You Keep the Music Playing?" (בביצוע בנט)
19. "Let's Face the Music and Dance"
20. "Ev'ry Time We Say Goodbye" (בביצוע גאגא)
21. "Who Cares?" (בביצוע בנט)
22. "I Left My Heart in San Francisco" (בביצוע בנט)
23. "But Beautiful"
24. "The Lady Is a Tramp"
25. (It Don't Mean a Thing (If It Ain't Got That Swing

הופעות
------

רשימת הופעות תאריכים ערים מדינות ואזורים| תאריך | עיר | מדינה | אזור |
| --- | --- | --- | --- |
| צפון אמריקה |
| **30 בדצמבר 2014** | לאס וגאס | ארצות הברית | The Chelsea Theater |
| **31 בדצמבר 2014** |
| **8 בפברואר 2015** | לוס אנג'לס | The Wiltern |
| **10 באפריל 2015** | לאס וגאס | The AXIS |
| **11 באפריל 2015** |
| **23 באפריל 2015** | אוסטין | ACL Live at Moody Theater |
| **24 באפריל 2015** | וודלנדס | Cynthia Woods Mitchell Pavilion |
| **26 באפריל 2015** | ניו אורלינס | Fair Grounds Race Course |
| **25 במאי 2015** | וונקובר | קנדה | Queen Elizabeth Theatre |
| **26 במאי 2015** |
| **28 במאי 2015** | קונקורד | ארצות הברית | Concord Pavilion |
| **30 במאי 2015** | לוס אנג'לס | Hollywood Bowl |
| **31 במאי 2015** |
| אירופה |
| **8 ביוני 2015** | לונדון | בריטניה | Royal Albert Hall |
| צפון אמריקה |
| **13 ביוני 2015** | אטלנטיס | איי בהאמה | Imperial Ballroom |
| **19 ביוני 2015** | ניו יורק | ארצות הברית | Radio City Music Hall |
| **20 ביוני 2015** |
| **22 ביוני 2015** |
| **23 ביוני 2015** |
| **26 ביוני 2015** | היילנד פארק | Ravinia Park |
| **27 ביוני 2015** |
| **29 ביוני 2015** | ולינגפורד | Toyota Oakdale Theatre |
| **30 ביוני 2015** | לנוקס | Tanglewood |
| אירופה |
| **4 ביולי 2015** | מונטה קרלו | מונקו | Salle des Étoiles Sporting Club |
| **6 ביולי 2015** | מונטרו | שווייץ | Auditorium Stravinski |
| **8 ביולי 2015** | קופנהגן | דנמרק | Tivoli |
| **10 ביולי 2015** | רוטנדם | הולנד | Rotterdam Ahoy |
| **12 ביולי 2015** | גנט | בלגיה | de Bijloke |
| **15 ביולי 2015** | פרוג'ה | איטליה | Arena Santa Giuliana |
| **17 ביולי 2015** | פלפרוז'ל | ספרד | Jardi Botanic de Cap Roig |
| צפון אמריקה |
| **24 ביולי 2015** | אטלנטיק סיטי | ארצות הברית | Borgata Event Center |
| **25 ביולי 2015** | בית אל | Bethel Woods Center for the Arts |
| **27 ביולי 2015** | רוצ'סטר | Meadow Brook Music Festival |
| **29 ביולי 2015** | אטלנטה | Chastain Park Amphitheater |
| **31 ביולי 2015** | וושינגטון די. סי. | Kennedy Center Concert Hall |
| **1 באוגוסט 2015** |

### ביטולי הופעות

| תאריך | עיר | אזור | סיבת ביטול |
| --- | --- | --- | --- |
| **9 ביוני 2015** | לונדון | Royal Albert Hall | מחלתו של בנט |

קישורים חיצוניים
----------------

ויקישיתוף מדיה וקבצים בנושא **Cheek to Cheek Tour** בוויקישיתוף
* 

* אתר האינטרנט הרשמי של Cheek to Cheek Tour

הערות שוליים
------------

1. ↑  Lady Gaga Concludes Her ‘Artpop’ Tour With a Sprawling Paris Show, Spin, ‏2014-11-25
2. ↑  Tony Bennett, Lady Gaga Already Planning 'Cheek To Cheek' Sequel, Billboard (באנגלית)
3. ↑  "Tony Bennett, Lady Gaga Already Planning 'Cheek To Cheek' Sequel". *Billboard*. נבדק ב-2017-10-21.
4. ↑  Lady Gaga Meets Prince Harry in See-Through Dress, Billboard (באנגלית)
5. ↑  Janelle Gelfand, CCM jazz alumni swing with Lady Gaga, Tony Bennett, The Enquirer (באנגלית)
6. ↑  Tony Bennett, Lady Gaga Sing Reverent Duets for Generations at The Chelsea: Concert Review | Hollywood Reporter, www.hollywoodreporter.com
7. ↑  Ben Wener | Orange County Register, Tony Bennett and Lady Gaga underwhelm at Hollywood Bowl show, Orange County Register, ‏2015-06-01 (באנגלית)
8. ↑  The 10 Best Concerts of 2015, Vulture (באנגלית)
9. ↑  Ravinia Festival, MEDIA ALERT: BENNETT/GAGA TICKETS ALREADY GONE AS RAVINIA OPENS SALES TO THE PUBLIC, GlobeNewswire News Room, ‏2015-04-27
10. ↑  Wayback Machine, web.archive.org, ‏2016-02-02
11. ↑  Tony Bennett & Lady Gaga - Cheek To Cheek Live!, Discogs (באנגלית)
12. ↑  Music Video Sales : Feb 07, 2015 | Billboard Chart Archive, Billboard (באנגלית)
13. ↑  2015 Mid-Year Readers' Poll: Vote For Your Favorite Artists, Songs & More!, Billboard (באנגלית)
14. ↑  Tony Bennett & Lady Gaga: Cheek To Cheek LIVE!, Television Academy (באנגלית)

| טוני בנט |
| --- |
| דיסקוגרפיה |
| אלבומי אולפן | *Because of You* • *Cloud 7* • *Alone at Last with Tony Bennett* • *Tony* • *The Beat of My Heart* • *Long Ago and Far Away* • *In Person!* • *Strike Up the Band* • *Hometown, My Town* • *To My Wonderful One* • *Tony Sings for Two* • *Alone Together* • *Sings a String of Harold Arlen* • *My Heart Sings* • *I Left My Heart in San Francisco* • *I Wanna Be Around...* • *This Is All I Ask* • *The Many Moods of Tony* • *When Lights Are Low* • *Who Can I Turn To* • *If I Ruled the World: Songs for the Jet Set* • *The Movie Song Album* • *Tony Makes It Happen* • *For Once in My Life* • *Yesterday I Heard the Rain* • *Snowfall: The Tony Bennett Christmas Album* • *I've Gotta Be Me* • *Tony Sings the Great Hits of Today!* • *Tony Bennett's "Something"* • *Love Story* • *Summer of '42* • *With Love* • *The Good Things in Life* • *Listen Easy* • *Life Is Beautiful* • *The Tony Bennett/Bill Evans Album* • *Tony Bennett Sings 10 Rodgers & Hart Songs* • *Tony Bennett Sings More Great Rodgers and Hart* • *Together Again* • *The Art of Excellence* • *Bennett/Berlin* • *Astoria: Portrait of the Artist* • *Perfectly Frank* • *Steppin' Out* • *Here's to the Ladies* • *Tony Bennett on Holiday* • *Tony Bennett: The Playground* • *Bennett Sings Ellington: Hot & Cool* • *Playin' with My Friends: Bennett Sings the Blues* • *A Wonderful World* • *Christmas With Tony Bennett and the London Symphony Orchestra* • *The Art of Romance* • *Duets: An American Classic* • *A Swingin' Christmas* • *Duets II* • *Viva Duets* • *Cheek to Cheek* • *The Silver Lining: The Songs of Jerome Kern* • *Love Is Here to Stay* • *Love for Sale]* |
| סינגלים | "Because of You" • "Cold, Cold Heart" • "Blue Velvet" • "Here in My Heart" • "Rags to Riches" • "Stranger in Paradise" • "Close Your Eyes" • "Just in Time" • "One for My Baby (and One More for the Road)" • "In the Middle of an Island" • "Climb Ev'ry Mountain" • "I Left My Heart in San Francisco" • "I Wanna Be Around" • "The Good Life" • "This Is All I Ask" • "When Joanna Loved Me" • "A Taste of Honey" • "It's a Sin to Tell a Lie" • "If I Ruled the World" • "The Shadow of Your Smile" • "The Very Thought of You" • "For Once in My Life" • "MacArthur Park" • "(Where Do I Begin?) Love Story" • "Living Together, Growing Together" • "New York State of Mind" • "Just in Time" • "Body and Soul" • "The Lady Is a Tramp" • "Don't Get Around Much Anymore" • "Anything Goes" • "I Can't Give You Anything but Love, Baby" • "Nature Boy" • "Winter Wonderland" • "I Get a Kick Out of You" • "Love for Sale" |

| ליידי גאגא |
| --- |
| פרסים ומועמדויות • דיסקוגרפיה • הופעות • שירים • וידאוגרפיה |
| אלבומי אולפן | *The Fame* • *Born This Way* • *Artpop* • *Cheek to Cheek* • *Joanne* • *Chromatica* • *Love for Sale* |
| פסקולים | *A Star Is Born* |
| אלבומי אוסף | *The Remix* • *Born This Way: The Remix* • *Born This Way: The Collection* • *Dawn of Chromatica* |
| מיני-אלבומים | *The Cherrytree Sessions* • *Hitmixes* • *The Fame Monster* • *A Very Gaga Holiday* |
| סיבובי הופעות | Fame Ball Tour • The Monster Ball Tour • Born This Way Ball • ArtRave: The Artpop Ball • Cheek to Cheek Tour • Joanne World Tour • The Chromatica Ball |
| הופעות מיוחדות | Fame Kills: Starring Kanye West and Lady Gaga • ArtRave • Dive Bar Tour |
| רצפי הופעות | Lady Gaga Live at Roseland Ballroom • Lady Gaga Enigma + Jazz & Piano |
| סרטים תיעודיים | *Gaga: Five Foot Two* |
| שונות | Haus Laboratories • Born This Way Foundation |

| ליידי גאגא – שירים |
| --- |
| *The Fame* | "Just Dance" • "LoveGame" • "Paparazzi" • "Poker Face" • "Eh, Eh (Nothing Else I Can Say)" • "Beautiful, Dirty, Rich" |
| *The Fame Monster* | "Bad Romance" • "Alejandro" • "Monster" • "Speechless" • "Dance in the Dark" • "Telephone" • "So Happy I Could Die" • "Teeth" |
| *Born This Way* | "Marry the Night" • "Born This Way" • "Government Hooker" • "Judas" • "Americano" • "Hair" • "Scheiße" • "Bloody Mary" • "Electric Chapel" • "Yoü and I" • "The Edge of Glory" |
| *Artpop* | "Aura" • "Venus" • "G.U.Y." • "Sexxx Dreams" • "Do What U Want" • "Artpop" • "Swine" • "Dope" • "Gypsy" • "Applause" |
| *Cheek to Cheek* | "Anything Goes" • "I Can't Give You Anything but Love" • "Nature Boy" • "But Beautiful" • "Lush Life" • "Firefly" |
| *Joanne* | "A-Yo" • "Joanne" • "John Wayne" • "Perfect Illusion" • "Million Reasons" |
| *A Star Is Born* | "La Vie en rose" • "Shallow" • "Always Remember Us This Way" • "Look What I Found" • "Is That Alright?" • "Why Did You Do That?" • "I'll Never Love Again" |
| *Chromatica* | "Chromatica I" • "Alice" • "Stupid Love" • "Rain on Me" • "Free Woman" • "Fun Tonight" • "Chromatica II" • "911" • "Sour Candy" • "Chromatica III" • "Sine from Above" • "Babylon" |
| *Love for Sale* | "I Get a Kick Out of You" • "Love for Sale" |
| השתתפות בסינגלים | "Chillin" • "Video Phone" (remix) • "3-Way (The Golden Rule)" • "The Lady Is a Tramp" |
| סינגלים אחרים | "Christmas Tree" • "Winter Wonderland" • "Til It Happens to You" • "The Cure" • "Hold My Hand" |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 93217373-86de-4377-b004-c32469d72b49

 |